Presupusul atacator al lui Trump a pândit 12 ore locul în care urma să apară ”ținta”.  A fost inculpat pentru deținere ilegală de armă
Ryan Wesley Routh, bărbatul în vârstă de 58 de ani arestat duminică, după o posibilă tentativă de asasinat împotriva fostului președinte american Donald Trump, a fost inculpat luni pentru posesie ilegală de armă și deținerea unei arme cu seria ștearsă, transmite AFP, preluată de Agerpres. Routh, cunoscut ca susținător al Ucrainei, a compărut luni pentru prima oară în fața unei instanțe din statul Florida din sud-estul SUA.